b'\n_START_ARTICLE_\nVasja Bajc\n_START_PARAGRAPH_\nVasja Bajc (s. 19. tammikuuta 1962) on slovenialainen m\xc3\xa4kihypp\xc3\xa4\xc3\xa4j\xc3\xa4, joka sittemmin on menestynyt valmentajana._NEWLINE_Bajcin uran parhaimmat vuodet ajoittuivat 1980-luvulle, jolloin Slovenia kuului viel\xc3\xa4 Jugoslaviaan. H\xc3\xa4nen paras henkil\xc3\xb6kohtainen sijoituksensa maailmancupin osakilpailussa oli viides sija vuonna 1980 Planicassa k\xc3\xa4ydyss\xc3\xa4 normaalim\xc3\xa4en kilpailussa. Vuonna 1984 Bajc hypp\xc3\xa4si Jugoslavian viidenneksi sijoittuneessa joukkueessa joukkuem\xc3\xa4en MM-kisoissa._NEWLINE_Hyppyuransa j\xc3\xa4lkeen Bajc on tehnyt pitk\xc3\xa4n valmennusuran. Vuosina 1994\xe2\x80\x932002 h\xc3\xa4n valmensi Japanin m\xc3\xa4kimaajoukkuetta maan huippuvuosina, ja toimi sen j\xc3\xa4lkeen Alankomaiden ja Ruotsin p\xc3\xa4\xc3\xa4valmentajana. T\xc5\xa1ekin maajoukkuetta h\xc3\xa4n valmensi vuosina 2004\xe2\x80\x932006, jolloin Jakub Janda saavutti kaksi arvokisamitalia sek\xc3\xa4 maailmancupin kokonaiskilpailun ja m\xc3\xa4kiviikon voiton. T\xc3\xa4m\xc3\xa4n j\xc3\xa4lkeen h\xc3\xa4n toimi kotimaansa Slovenian joukkueen valmentajana tammikuuhun 2007. My\xc3\xb6hemmin samana vuonna Bajc nimettiin Turkin maajoukkueen p\xc3\xa4\xc3\xa4valmentajaksi.'